stanford-oval/wikipedia huggingface dataset:
דיסאינפורמציה רוסית
הסוכנות לחקר האינטרנט

בתגובה לגל המחאות נגד תוצאות הבחירות ברוסיה ב-2011 הוטל על ויאצ'סלב וולודין, סגן ראש הממשלה, לרסן את המחאה, שאורגנה במידה רבה באמצעות האינטרנט. לשם כך נוצר הכלי האינטרנטי Prisma (ברוסית: Призма), אשר "עוקב באופן פעיל אחר פעילות ברשתות חברתיות שמעודדת מתחים חברתיים, הפרות סדר, מחאות וקיצוניות", על ידי מעקב בזמן אמת אחר יותר מ-60 מיליון פרסומים של המפגינים בבלוגים וברשתות החברתיות. פרויקט זה הוביל מאוחר יותר להקמתה של הסוכנות לחקר האינטרנט.
12 מתוך 13 האזרחים הרוסים שהואשמו על ידי רוברט מולר בגין התערבות בבחירות לנשיאות ארצות הברית ב-2016 עבדו עבור הסוכנות לחקר האינטרנט, שבסיסה בסנקט פטרסבורג, רוסיה. לקראת ובמהלך הבחירות לנשיאות ארצות הברית ב-2020 עשתה הסוכנות לחקר האינטרנט שימוש בטקטיקות מתקדמות להפצת דיסאינפורמציה. כדי להתחמק ממנגנוני הזיהוי של הרשתות החברתיות, המכון שיתף פעולה עם ארגון זכויות אדם מגאנה, ומסריו הותאמו לקהל האפרו-אמריקאי. קמפיינים אלו הפכו במרוצת השנים לחוצי-פלטפורמות, כשבנוסף לרשתות החברתיות הגדולות הופצה דיסאינפורמציה רוסית גם ב-Tumblr, Wordpress ו-Medium. ראיות נוספות מצביעות על כך שהסוכנות גייסה עיתונאים אמריקאים לצורך סיקור שלילי של המועמד לנשיאות ג'ו ביידן.
דיסאינפורמציה נגד אוקראינה

לוחמת המידע הרוסית נגד אוקראינה פותחה על ידי הממשל הרוסי כחלק מדוקרטינת גרסימוב. הממשל הרוסי האמין כי ממשלות המערב עומדות מאחורי מהפכות הצבע במדינות ברית המועצות לשעבר, מהלך הנתפס כאיום על רוסיה.
בהקשר הרוסי, לוחמת מידע (ברוסית: информационная война [תרגום מילולי: מלחמת מידע]) מורכבת מאסטרטגיות שונות, ביניהן לוחמת רשת, שליטה על כבלי תקשורת תת-ימיים, עיצוב נרטיביים לאומיים, מניפולציה של מחזור החדשות, והצפה של מרחב המידע בבוטים וטרולים רוסים. רוסיה עשתה שימוש באסטרטגיות אלו להפצת דיסאינפורמציה במסגרת הפלישה הרוסית לאוקראינה.
עקב צנזורה מחמירה רובה המכריע של התקשורת ברוסיה נמצאת בבעלות ממשלתית. שליטה זו מאפשרת לקרמלין לעצב ביעילות את דעת הקהל ולגרום לתמיכה נרחבת בתוקפנות הרוסית כלפי אוקראינה. רוסיה הכחישה כי פתחה במלחמה נגד אוקראינה. לטענתה, מטרת "המבצע הצבאי המיוחד" היא להגן על דוברי רוסים מפני נאצים אוקראינים – נרטיב שקרי שכיח בדיסאינפורמציה הרוסית. נרטיב זה קודם על ידי ערוצי הטלוויזיה הרוסית החל מ-2014, עובדה שסייעה להפצתו. בסקר שנערך ברוסיה מספר שבועות לאחר הפלישה הרוסית לאוקראינה העידו 58% מהמשיבים כי הם מסכימים עם נרטיב זה.
דיסאינפורמציה נגד ישראל

מאז טבח 7 באוקטובר האיצה רוסיה את מתקפות הדיסאינפורמציה על ישראל כחלק מקמפיין Doppelganger (אנ') העולמי. בעבר נועד קמפיין הדיסאינפורמציה להרתיע את ישראל מלתמוך באוקראינה, אולם גרסתו הנוכחית מתמקדת בסוגיות הקשורות למלחמה עם חמאס ולסוגיות פנים ישראליות. הקמפיין פעיל בעיקר ב-X (טוויטר) ובפייסבוק, ובמסגרתו מספר רב של חשבונות מזויפים מפיצים באופן מלאכותי ובקצב גבוה קישורים לאתרי אינטרנט מזויפים של אתרי תקשורת ישראלים.
בשנת 2023 פנו גורמי מודיעין ישראלים למקביליהם ברוסיה בדרישה לחדול מקמפיין ההשפעה והדיסאינפורמציה כנגד ישראל, במסגרתו הוחרפו שסעים ומתחים בחברה הישראלית על רקע המחאה נגד הרפורמה המשפטית.
דיסאינפורמציה רוסית הופצה במדינות אירופה בתגובה למלחמת חרבות ברזל במטרה לעודד רגשות אנטי-ישראלים ולהגביר התבטאויות אנטישמיות. גורמים במודיעין הצרפתי מעריכים כי התקרית בה רוססו סמלי מגן דוד על בתי יהודים בפריז תוכננה ובוצעה על ידי סוכנים רוסים במטרה ליצור תסיסה וקיטוב חברתי.
ראו גם

הסוכנות לחקר האינטרנט
מידע כוזב במלחמת חרבות ברזל
התמוטטות עצבים

התמוטטות עצבים הוא מושג עממי שכולל בתוכו מספר גדול ומגוון של מצבים. המכנה המשותף של מצבים אלו - הופעה של תסמינים קשים בתחום הנפשי, הרגשי או החשיבתי בצורה פחות או יותר פתאומית, אשר מלווים בקריסה נפשית הכוללת ירידה בכל התחומים - ברמה התפקודית, בהיבט הבין-אישי ובתחום התעסוקתי. הביטוי איננו בשימוש רפואי מקצועי ואין מונח קליני רפואי מקביל.
מצבים

תחת המושג התמוטטות עצבים, יכולים להיכלל מצבים נורמטיביים ומצבים שאינם נורמטיביים. מצבים נורמטיביים – סיטואציות בהן הסימפטומים הם של התמוטטות עצבים, אולם מדובר במצב נורמטיבי, שלרוב אינו דורש התערבות רפואית. למשל תגובת אבל או תגובה להודעות הקשורות במצב הבריאותי של אדם, תגובה לאירוע מפחיד שקרה לאיש קרוב, או תנודות רגשיות בגיל ההתבגרות. כל אחת מהתופעות הללו עשויה להשפיע על מצב הרוח וההתמודדות האישית.
קיימים גם מצבים לא נורמטיביים, פתולוגיים – מוכרים כאבחנות פסיכיאטריות. למשל, הפרעת הסתגלות אשר בנסיבות חיים חדשות האדם עלול למפתח דיכאון, חרדה, ירידה תפקודית, חוסר שינה וסימפטומים נוספים. בנוסף אפשרית גם תגובת לחץ אקוטית, למשל במצב של פיגוע טרור, בעקבותיה נדרש טיפול מיידי. במקרה שהסימפטומים ממשיכים או חוזרים בעתיד הדבר נחשב הפרעת דחק פוסט טראומטית. גם מצב של תגובה פסיכוטית קצרה להתרחשות שאצל רוב האוכלוסייה נחשבת לנורמלית, אך בוחן המציאות במקרה הזה אינו תקין, כמו מחשבות שווא, והמצב דורש טיפול תרופתי אנטיפסיכוטי.
סיבות נפוצות

ישנן מספר סיבות נפוצות שעשויות להוביל להתמוטטות עצבים, כגון התעללות, אבטלה, קשיים יוצאי דופן בהתנהלות מקצועית או לימודית, נדודי שינה, אבל על קרוב משפחה, שימוש בסמים פסיכואקטיביים, הצקות חברתיות חוזרות ונשנות ודחייה חברתית. כל אחד מהגורמים הללו יכול להוביל למתח נפשי עז ולהתמוטטות נפשית במקרים מסוימים.
טיפול

המונח התמוטטות עצבים הוא רחב וכולל תחתיו מגוון של סיטואציות – חלקן נורמליות וחלקן אינן נורמליות. לכן, חשוב לעשות את האבחנה הנכונה.
בעת הטיפול יש להתחשב בשני היבטים:
הסימפטומים המיידים, וטיפול בהם.
ניסיון להבין מהי הבעייתיות המיוחדת של אותו בן אדם, כיצד ניתן למנוע את הישנות המקרה בעתיד. (לדוגמה: ליווי פסיכולוגי, להבין מהן נקודות החולשה של האדם וכיצד ניתן לחזק אותן).
ראו גם

בריאות הנפש
פסיכיאטריה
שטרסבורג (כדורגל)

ראסינג שטרסבורג (בצרפתית: Racing Club de Strasbourg) או בקיצור שטרסבורג, היא קבוצת כדורגל צרפתית מהעיר שטרסבורג שבחבל גראנד אסט (לשעבר בחבל אלזס) המשחקת בליגת העל הצרפתית. המועדון הוקם בשנת 1906.
בשנת 1979 זכתה הקבוצה באליפות צרפת בפעם ראשונה והיחידה בתולדותיה. שטרסבורג היא אחת משש הקבוצות היחידות שזכו בכל שלושת התארים החשובים בצרפת: אליפות הליגה, הגביע הצרפתי וגביע הליגה, כשעשתה זאת בשנת 1979.
בעונת 2009/2010 סיימה הקבוצה במקום ה-19 והלפני אחרון בליגה השנייה וירדה לליגה השלישית. אף על פי שסיימה את עונת 2010/2011 במקום הרביעי, הורדה הקבוצה לליגה החמישית עקב בעיות פיננסיות. בסיום עונת 2015/2016 הקבוצה העפילה לליגה הצרפתית השנייה. בעונה הבאה סיימה במקום הראשון ושבה לליגה הבכירה.
תארים

אליפויות (1) :
1979
אליפות אלזס (3) :
1923, 1924, 1926
הגביע הצרפתי (3) :
1951, 1966, 2001
גביע הליגה הצרפתי (4) : (שיא משותף)
1964, 1997, 2005, 2019
גביע האינטרטוטו (1) :
1995
ראו גם

אגודת הספורט של האס-אס בשטרסבורג
הערות שוליים

↑  L’effectif pro 21-22 (ב־)
| --- | --- |
בקרת זהויות :  BnF: cb12527212z (data)  LCCN: n79110774  SUDOC: 027390128  VIAF: 131339386   WorldCat (עם VIAF): 131339386
אינטרנט רימון

| --- | --- |

 נתונים כלליים
 סוג:  חברה פרטית
 תקופת הפעילות:  2007–הווה (כ־17 שנים)
 משרד ראשי:  רחבעם זאבי 2 גבעת שמואל
 ענפי תעשייה:  תעשיית הטלקומוניקציה 
 מוצרים עיקריים:  ספק שירותי אינטרנט
 מנכ"ל:  יריב פאר
  
 www.rimon.net.il
 
אינטרנט רימון היא חברה ישראלית שהמוצר העיקרי שלה הוא ספק שירותי אינטרנט. החברה מוכרת שירותי סינון תוכני אינטרנט והתאמתם לציבור הדתי בישראל, בין היתר באמצעות סינון תכנים פורנוגרפיים ותוכני אלימות.
היסטוריה

בשנת 2007 הוקמה החברה ביוזמת הרב יהושע שפירא, קיבלה רישיון לספק שירותי אינטרנט והצטרפה לשוק האינטרנט בישראל, "אינטרנט רימון" היא החברה הראשונה מסוגה שסיפקה אינטרנט מסונן כבר ברמת ספק האינטרנט, ללא צורך ברכישת שירות סינון או תוכנת מחשב נפרדת, לאנשים שמעוניינים לגלוש באינטרנט כשר.
בהמשך אותה שנה, בעקבות הקמתה של החברה, קראו מספר רבנים מהציונות הדתית בישראל ובראשם הרב מרדכי אליהו לעבור לחברה זו, שכן הפתרון שהיא מציעה טוב יותר, לטענתם, לגלישה בטוחה ברשת האינטרנט, מכל הפתרונות הקיימים בשוק.
בשנת 2008 נחתם הסכם בין החברה לבין חסידות בעלז שבמסגרתו ניתן למי שמחויב לכך לצורך פרנסתו היתר מהאדמו"ר להתחבר לאינטרנט, אך כיום ממליצים בחסידות בעיקר על סינון התוכן של חברת נטפרי.
בתחילת שנת 2009 הקימה החברה חטיבה נוספת בחברה בשם "אתרוג", שנועדה לתת מענה לציבור החרדי. ההבדל המשמעותי הוא ברמת הסינון שבחטיבה זו הוא מוקפד יותר.
ביוני 2009 פורסם כי חברת 013 נטוויז'ן רכשה חלק מהחברה והיא תיכנס כשותפה ל"אינטרנט רימון". בנובמבר 2009 נשלחה עצומת רבנים שקראה ליצירת כלי סינון תוכן גם לטלפונים סלולריים, בעקבות כך בשנת 2010 השיקה "אינטרנט רימון" בשיתוף עם חברת סלקום, כלי סינון גם עבור מכשירים סלולריים.
ביולי 2011 התפטר קובי הקר, מנכ"ל החברה. בעקבות כך, יריב פאר, מונה למנכ"ל במקומו.
ביוני 2015 השיקה החברה את המותג "TOM" הפונה לסינון תכנים גם במגזר הכללי.
בשנת 2018–2019 יצא השירות החדש של רימון שנקרא "הדור הבא" שבו הבחירה על אילו מכשירים להגן נתונה למשתמש.
מאפייני פעילות

אינטרנט רימון מציעה מספר רמות סינון שונות. הסינון מתבצע בפועל על ידי אלגוריתמים של בינה מלאכותית שנועדו לזהות תכנים שאינם הולמים בהתאם לרמת הסינון. נוסף על כך המשתמש יכול להגדיר רשימה אישית מסוג רשימה לבנה או רשימה שחורה. כמו כן מתבצע סינון על תוצאות חיפוש במנועי חיפוש, וסינון באתרים מאובטחים באמצעות תיעול התעבורה המאובטחת דרך שרתי אינטרנט רימון. מאפיין זה, אשר המנויים מיודעים לגביו, חושף את המשתמשים להתקפות פוטנציאליות מסוג התקפת אדם בתווך והאזנת סתר מצד אינטרנט רימון. ניתן לדווח על תקלות ובעיות בסינון התוכן באמצעות דף מיוחד בדף הבית (דרך "צור קשר") ולאחר בדיקה התיקון מיושם עבור כל המשתמשים.
הערות שוליים

↑  בעלי רישיון מיוחד למתן שירותי גישה לאינטרנט, באתר משרד התקשורת
↑  קובי נחשוני, אינטרנט כשר למהדרין?, באתר ynet, 3 בספטמבר 2007
משה למפרט, אינטרנט רימון - נסיון אמיתי ראשון, באתר ערוץ 7, 5 בספטמבר 2007
↑  מכתב קריאת הרבנים למעבר ל"אינטרנט רימון"
עידו הרטוגזון, אינטרנט כשר, באתר nana10‏, 25 בנובמבר 2007
↑  נטע סלע, תקדים: חצר בעלז התחברה לאינטרנט, באתר ynet, 12 ביולי 2008
↑  מערכת אנשים ומחשבים, ‏013 נטוויז'ן תיכנס כשותפה בספקית האינטרנט ה-"כשר" רימון, באתר "אנשים ומחשבים", 29 ביוני 2009
↑  קובי נחשוני, עצומת רבנים: אינטרנט כשר – גם בסלולרי, באתר ynet, 1 בנובמבר 2009
↑  גד פרץ, ‏אינטרנט סלולרי בטוח לקטינים: סלקום משיקה כלי לסינון אתרים, באתר גלובס, 9 במרץ 2010
↑  אורי פולק, ‏מנכ"ל אינטרנט רימון התפטר מתפקידו,  באתר כיפה, 28 ביולי 2011
ישי קרוב, מנכ"ל 'אינטרנט רימון' התפטר - ראיון פרידה, באתר ערוץ 7, 28 ביולי 2011
↑  בני משה, יריב פאר מונה למנכ"ל אינטרנט רימון, באתר ערוץ 7, 14 באוגוסט 2011
↑  אינטרנט תום מבית אינטרנט רימון, באתר כמהזה?
| --- | --- |
בקרת זהויות :  NLI: 987007304757605171  VIAF: 144785423   WorldCat (עם VIAF): 144785423
העתיד של המוח

| --- | --- |

 מידע כללי
 מאת:  מיצ'יו קאקו
 שפת המקור:  אנגלית
 סוגה:  מדע פופולרי
 הוצאה
 תאריך הוצאה:  2014
 מספר עמודים:  375
 הוצאה בעברית
 הוצאה:  אריה ניר
 תאריך:  2015
 תרגום:  אורי שגיא
 סדרה
 ספר קודם:  הפיזיקה של העתיד
 הספר הבא:  עתיד האנושות
העתיד של המוח (באנגלית: The Future of the Mind) הוא ספר מסוגת המדע הפופולרי מאת הפיזיקאי התאורטי מיצ'יו קאקו שיצא בשנת 2014 באנגלית, ובשנת 2015 בעברית. הספר מתאר את התפתחות תחום חקר המוח, ואת אפשרויות התפתחות הטכנולוגיה העתידית בתחום זה.
תוכן

הספר מחולק לשלושה חלקים: הראשון דן בקיומה של תודעה, ומה משמעותה מבחינה מדעית; השני דן באפשרויות הטכנולוגיות להעצמת התודעה ויכולותיה; והשלישי דן במצבי תודעה חלופיים.
תוכן > המוח והתודעה

קאקו מתחיל בסקירה על ציוני דרך משמעותיים בחקר המוח: התאונה של פיניאס גייג', חקר קליפת המוח ורישום ההומונקולוס, ומתאר כמה דרכים לחקור את המוח: סריקת MRI, סריקת EEG ואפשרויות נוספות.
לאחר מכן דן קאקו בתודעה, מנקודת מבטו של פיזיקאי; הוא מדרג את מצבי התודעה השונים לשלוש רמות, התמצאות במרחב, התמצאות בחברה והתכוננות לעתיד, ומציין כי בני אדם הם היחידים שמוחם פועל בכל שלוש הרמות.
תוכן > הרוח על החומר

ראשית דן קאקו בטלפתיה; באפשרות התכנותה ובהשלכות שלה- השלכות חברתיות, משפטיות ורפואיות. לאחרן מכן דן קאקו בטלקינזיס, ובשימוש בטכנולוגיה זה לצרכים רפואיים, לשם בידור וכדי לשדרג את גוף האדם. בהמשך דן קאקו בזכרונות, כיצד הם פועלים והאם ניתן למחוק, לשנות או ליצור זכרונות. לאחר מכן הוא דן באינטליגנציה ובדרכים להגביר ולהעצים אותה.
תוכן > מצבי תודעה חלופיים

בפרק זה דן קאקו במצבי תודעה שאינם שגרתיים. הוא מתחיל בדיון על מהותם של חלומות, ובאפשרויות עתידיות לצלם ולערוך חלומות. לאחר מכן דן קאקו ביכולת לשלוט במוחו של אחר, באמצעות סמים, היפנוזה או זרמים חשמליים. בהמשך עוסק קאקו במחלות נפש, הזיות ופגיעות מוחיות דומות.
לאחר מכן דן קאקו ברובוטים- האם ניתן ליצור בינה מלאכותית, האם ניתן לדמות תודעה ורגשות, ועוסק בשאלות כמו האם רובוטים יוכלו (או ירצו) לשקר, האם רובוטים ימרדו בבני האדם ובדברים דומים. בהמשך דן קאקו באפשרות להפריד בין התודעה לגוף- ולאפשר לבני האדם לחיות כתודעה נצחית המשוטטת ביקום.
לסיום, דן קאקו בתודעות השונות מתודעותיהם של בני אדם- תודעותיהם של בעלי חיים וחוצנים.
ראו גם

הפיזיקה של הבלתי אפשרי
הפיזיקה של העתיד
פונדמנטליזם

פונדמנטליזם (יְסוֹדָנוּת ע”פ האקדמיה ללשון העברית; באנגלית: Fundamentalism, מהמילה fundamentality, שׁוֹרשִׁיוּת; בערבית: اصولية) 
הוא סוג של תנועה דתית שמרנית,  המאופיינת בתמיכה ציבורית (אנ') בקבלה קפדנית של כתבי קודש.
המונח הפונדמנטליזם צמח בתחילת המאה ה-20, כדי לתאר תנועה דתית נוצרית שהתנגדה למדע, לתנועת הנאורות ולהיסטוריוגרפיה וכן ולזרמים דתיים מודרניים שניסו ליישב בין כתבי הקודש לבין הידע המודרני (זרמים כמו תאולוגיה טבעית, נצרות ליברלית, דאיזם). המונח התיייחס במקור לפרוטסטנטים אמריקאים שהתעקשו על כך שביבליה מדויקת כלשונה, והחל משלהי המאה ה-20 הוא מיושם על זרמים שקיימים ברוב הדתות בעולם.
המונח מתאר אמונה שמאופיינת בקבלת כתבי קודש כפי שנכתבו, שאיפה לחזור ליסודות הדת המקוריים, ושאיבת פרשנות מכתבי קודש עתיקים לסוגיות מודרניות שונות - לרבות פוליטיות ואידאולוגיות. הפונדמנטליסטים מעוניינים ליצור מצב בו ההתקדמות האנושית לא תפגע בערכי הדת העליונים. הם קוראים לשמור בקנאה על ציוויי כתבי הקודש ולחזור למקורות הדת ואף החלת חוקי הדת על החברה (למשל השריעה). בתוך כך, ספציפית, עולה ניגוד חריף בין הפונדמנטליזם המבוסס על עקרונותיהן של דתות לבין המודרניות, בהיותה של המודרניות דוגלת במוטיבים של חילון, שוויון זכויות וככלל מתנגדת לחשיבה דוגמתית המאפיינת את הפונדמנטליזם המובנה בקרב דתות שונות.
אטימולוגיה

מקור השם הוא בפועל הלטיני foundo שפירושו לייסד, ומכאן שם העצם foundum (יסודות), הבא לציין שעל המאמין לדבוק ביסודות הראשוניים של הדת כפשוטם. המונח הופיע בתחילת המאה ה-20, ותיאר את האגף השמרני הקיצוני בכנסיות הפרוטסטנטיות בארצות הברית, שהתגבש מתוך התנגדות לפרשנויות ליברליות של הדת ושדגל בין היתר בקבלת הביבליה באופן מילולי. מי שטבע את המונח היה הכומר הבפטיסטי קרטיס לי לווס, שתיאר בטור מ-1 ביולי 1920 את 3,000 הצירים הבפטיסטים שהשתתפו בוועידה אודות יסודות האמונה כ"פונדמנטליסטים."
תכנים מרכזיים

הפונדמנטליזם נחשב זרם דתי הסבור כי כל הכתוב בכתבי הקודש של דתו, במשמעותו הפשוטה, הוא אמת מדעית והיסטורית. הפונדמנטליזם מתנגד לפרשנות מודרנית של הכתובים ובעיקר כזו הרואה בהם אלגוריה. הוא אינו מתפשר על אמונתו ודוחה כל תאוריה שבראייתו סותרת את הכתוב בכתבי הקודש (כגון תורת האבולוציה).
מאפיין נוסף של הפונדמנטליזם הוא ראיית כתבי הקודש כמקור הבלעדי לערכים מוסריים, ללא צורך בשיפוט אנושי בלתי תלוי. בשל כך הפונדמנטליסטים אינם מקדשים ערכים ונורמות מודרניות, כדוגמת ליברליזם, שוויון, פמיניזם ודמוקרטיה, ורואים אותם כאופנות מתחלפות. במקרים מסוימים הם יאמצו נורמות מודרניות, אבל רק כפשרה המיועדת להקל על חיי השגרה. עם זאת, פונדמנטליסטים עשויים לאמץ נורמות חברתיות מחודשות מתוך ראייתן כמושרשות בדתם מקדמת דנא.
לדעת החוקרים עמנואל סיוון וסקוט אפלבי, בתנועות פונדמנטליסטיות בעת החדשה יש נטייה ברורה לייחס אַלְטָעוּת למנהיגים דתיים, בניסוחים גורפים או מסויגים.
פונדמנטליזם נוצרי

פרק זה לוקה בחסר. אנא
תרמו
לוויקיפדיה ו
. ייתכן שתמצאו פירוט ב
דף השיחה
.
פונדמנטליזם_נוצרי.
בלשהי המאה -19 ותחילת המאה ה-20, נוצרים פונדמנטליסטים התנגדו לתאולוגיה מודרניסטית, שכללה ביקורת על התנ"ך והברית החדשה, בניסיון ליישב בין אמונות דתיות נוצריות לבין מדע מודרני ובין הדת לבין והיסטוריוגרפיה.
הפונדמנטליזם הנוצרי נהנה מתמיכה חזקה בקרב זרמים פרוטסטנטים, ובפרט במספר אזורים ברחבי ארצות הברית.
פונדמנטליזם יהודי

השימוש במושג פונדמנטליזם בהקשר היהודי שנוי במחלוקת. ישנם המשתמשים במושג בהתייחס לחלק או כל היהודים החרדים, ישנם המשתמשים בו בהתייחס לגוש אמונים ואחרים, כמו ישעיהו ליבמן, מתייחסים לשתי התבטאויות של פונדמנטליזם יהודי, חרדית ולאומית. לעומת זאת, ההיסטוריון ג'יי מ. האריס (אנ') טוען שהשימוש במושג פונדמנטליזם בהקשר היהודי אינו מועיל ומבוסס על השוואות שטחיות בין קבוצות יהודיות ונוצריות פונדמנטליסטיות, תוך התעלמות מהבדלים מהותיים.
הזרמים העיקריים ביהדות האורתודוקסית מבוססים על קריאה פונדמנטליסטית בספרות ההלכה והשתלשלותה. עם זאת לדברי הכל ישנם נושאים המצריכים קריאה אלגורית, למשל תיאורים מהם עולה לכאורה כי לבורא יש גוף, או אגדות חז"ל, הראשונים עסקו בכך רבות והכללים הגורפים מועברים במסורת ישראל לדורותיה.
זרמים אלו מאמינים כי כתבים אלו - ספרות ההלכה - מחייבים גם בימינו, אם כי במידות שונות.
פונדמנטליזם מוסלמי

הפונדמנטליזם האסלמי, שהתחזק משלהי שנות ה-70 של המאה ה-20 ואילך, דבק בקוראן ותובע מהמדינה לאמץ את חוק השריעה.
דוגמה להשפעת הפונדמטליזם המוסלמי הם תנועות הסלפיות דוגמת המדינה האסלאמית והאחים המוסלמים שהולידו מתוכם את הג'יהאד הסלפי דוגמת חמאס זרם קיצוני שאינו סוטה מכתבי הקודש ואלים כלפי אלו שכן
פונדמנטליזם בדתות המזרח > פונדמנטליזם בבודהיזם

פונדמנטליזם בודהיסטי נחשב לנדיר וחריג יחסית ביחס לדתות אחרות בשל התמקדות הבודהיזם בקידום הרוחני של הפרט יותר מאשר במשמעות המקורית של כתבים ואמרות של מנהיגים דתיים היסטוריים. אולם קימות קבוצות נרחבות שמונהגות על ידי נזירים, אשר ניתן להגדירן כפונדמנטליסטיות בהגדרה המושאלת של המושג כקנאות דתית. הפונדמנטליזם הבודהיסטי מתמקד בין היתר בפעילות (לעיתים אלימה) כנגד קבוצות דתיות ואתניות אחרות. אחת הדוגמאות לכך היא מיאנמר, בה נזירים בודהיסטים פופולריים מטיפים כנגד האוכלוסייה המוסלמית במדינה ומעודדים את המתיחות הדתית-אתנית במדינה, מה שהוביל ב-2013 לפרעות של בודהיסטים בעמי הרוהינגיה והקמן המוסלמים במדינה. פרעות אלו אף התפתחו החל מ-2016 לרדיפה ודיכוי מטעם השלטון. כמו כן, נזירים בודהיסטים רבים במיאנמר מביעים את התנגדותם למנהיגים ליברלים מדי לטעמם, כמו אונג סן סו צ'י.
פונדמנטליזם פוליטי

פרק זה לוקה בחסר. אנא
תרמו
לוויקיפדיה ו
. ייתכן שתמצאו פירוט ב
דף השיחה
.
פונדמנטליזם_פוליטי.
קיימות תנועות פוליטיות בעולם שנהוג לכנותן כפונדמנטליסטיות, ששואפות ליצור סדר חברתי חדש המבוסס על מקורות הדת אך מבלי לשלול את צביונן של מדינות הלאום.
ראו גם

תאוקרטיה
אסלאמיזם
המדינה האסלאמית (דאעש)
חמאס
הג'יהאד האסלאמי הפלסטיני
שריעה
אסלאם קיצוני
קיצוניות ורדיקליזם
פשיזם
קומוניזם
אנרכיזם
אגודת חסרי האל (איחוד האתאיסטים הלוחמים)
אתאיזם חדש (נאו-אתאיזם)
נונתאיזם
אוניברסליזם אוניטריאני
כת
אינדוקטרינציה
אתאיזם שלילי וחיובי
מיזותאיזם
אנטי-תאיזם
תאודיציה
אנטי-דת
דוגמה
פרופגנדה
לקריאה נוספת

שמואל נח אייזנשטדט, ‏פונדמנטאליזם ומודרניות, סדרת אוניברסיטה משודרת, בהוצאת משרד הביטחון – ההוצאה לאור ירושלים, 2002. ISBN 9650511768
Malise Ruthven, Fundamentalism: A Very Short Introduction, Oxford University Press, 2004
אדמיאל קוסמן, האם צריך להרוג את שכנינו החילוניים?, באתר הארץ, 9 באוגוסט 2012
נדב איל, המרד נגד הגלובליזציה, חלק ג', הפונדמנטליסטים ע' 83
יעקב אריאל (מדע הדתות), צמיחת הפונדמנטליזם האמריקני: 1925-1865, זמנים, 38, 1991, עמ' 103-93.
הערות שוליים

1 2 3  פונדמנטליזם, אנציקלופדיה בריטניקה
↑  Michael O. Emerson and David Hartman, The Rise of Religious Fundamentalism, Annual Review of Sociology, 2006. עמ' 130.
↑  Norman W. Mathers, Battle for Orthodoxy: American Religious Thought (1870-1910), Wipf and Stock Publishers, 2018. עמ' 71.
↑  Charles S. Liebman, JEWISH FUNDAMENTALISM AND THE ISRAELI POLITY
↑  Jay M. Harris, Fundamentalism: Objections from a modern Jewish Historian, in "Fundamentalism and Gender"' page 166
| --- | --- |
בקרת זהויות :  NLI: 987007555574905171  LCCN: sh85052369  NDL: 00562909  NKC: ph114592
אלברטו ג'ילארדינו

אלברטו ג'ילארדינו (באיטלקית: Alberto Gilardino; נולד ב-5 ביולי 1982 בביאלה, איטליה) הוא כדורגלן עבר איטלקי ששיחק בעמדת החלוץ, וכיום מאמן.
ג'ילארדינו ערך 57 הופעות במדי נבחרת איטליה, בהן כבש 19 שערים.
קריירת קבוצתית

"איל ג'ילה" החל את הקריירה שלו בפיאצ'נצה וערך במדיה את הופעת הבכורה בסרייה A נגד מילאן ב-2000. לאחר מכן שיחק בהלאס ורונה במשך שתי עונות, בהן כבש רק חמישה שערים, אבל הראה כישרון מבטיח. כשמאמן הקבוצה צ'זרה פרנדלי עבר לפארמה ב-2002, הוא התעקש לרכוש את ג'ילארדינו לקבוצתו החדשה.
בעונתו הראשונה במועדון פארמה הוא הבקיע חמישה שערים בלבד. אולם בעונת 2003/2004 (העונה העוקבת) כבר היה שני לאנדריי שבצ'נקו בטבלת המבקיעים של הליגה, עם 23 שערים. הוא זכה בתואר השחקן האיטלקי הטוב ביותר וגם בתואר השחקן הטוב ביותר של עונת 2004/2005.
ב-17 ביולי 2005 רכשה אותו מילאן מפארמה תמורת 24 מיליון אירו.
הוא הצליח להשתלב במועדון הצמרת האירופי ולהבקיע 17 שערים בסרייה א' בעונתו הראשונה, ובעונת 2006/2007 סיים בתור מלך השערים של מילאן במסגרת הליגה. אולם הוא לא הצליח לשחזר את כושר ההבקעה שלו במסגרת האירופית, ולא מצא את הרשת אף לא פעם אחת ב-12 המשחקים שבהם שותף במהלך הקמפיין של מילאן בעונת 2005/2006 בליגת האלופות. עם זאת, בעונת 2006/2007 הוא זכה עם קבוצתו בליגת האלופות, לאחר שגם כבש בחצי הגמר לרשת מנצ'סטר יונייטד.
בקיץ 2008 עזב ג'ילארדינו את מילאן ועבר לפיורנטינה בתמורה ל-15 מיליון אירו. בסיום העונה הראשונה שלו במדי הויולה כבש 19 שערי ליגה ו-25 שערים בכל המסגרות.
ב-9 בינואר 2017 חתם ג'ילארדינו בפסקארה לאחר עונה נטולת שערים עבורו באמפולי.
קריירה בינלאומית

ג'ילארדינו שיחק במדי הנבחרות האיטלקיות של גילאי עד-18 ועד-21. עם הנבחרת עד גיל 21 השתתף במשחקי ההעפלה לאליפות אירופה של 2002, במשחקים הביתיים נגד הונגריה ופולין.
בנבחרות הצעירות היה שותף לזכייה באליפות אירופה עד גיל 21 בשנת 2004 ולזכייה במדליית הארד באולימפיאדת אתונה. עם 19 כיבושים במדי הנבחרת הצעירה, הוא הכובש המצטיין בה בכל הזמנים.
ב-4 בספטמבר 2004 ערך את הופעת הבכורה שלו בנבחרת הבוגרת במשחק נגד נורווגיה. הוא היה שותף והבקיע בניצחון 4 - 1 על נבחרת גרמניה ב-1 במרץ 2006. במונדיאל באותה שנה היה שותף לזכייתה של איטליה בגביע העולמי, והבקיע שער בודד מול נבחרת צ'כיה בשלב הבתים. כמו כן זומן לסגל נבחרת איטליה באליפות אירופה בכדורגל 2008 ולגביע הקונפדרציות 2009, בהם לא כבש.
במוקדמות מונדיאל 2010 כבש ג'ילארדינו 4 שערים, כשאחד מתוכם היה מול נבחרת אירלנד בדקה ה-90, והבטיח את העפלת הנבחרת למונדיאל 2010. כמו כן, במשחק העוקב הבקיע ג'ילארדיניו שלושער לרשת נבחרת קפריסין.
קריירת אימון

בספטמבר 2018 קיבל ג'ילארדינו את תעודת המאמן מאופ"א, וב-7 באוקטובר התמנה לתפקיד עוזר המאמן של קבוצת רצאטו מהליגה הרביעית באיטליה. ב-28 בפברואר 2019 קודם לתפקיד המאמן הראשי.
ב-11 ביולי 2019 התמנה למאמן הראשי של פרו ורצ'לי מהליגה האיטלקית השלישית.
תארים

ליגת האלופות
זכייה (1): 2006/2007
הסופרקאפ האירופאי
זכייה (1): 2007
אליפות העולם לקבוצות כדורגל
זכייה (1): 2007
גביע העולם בכדורגל
זכייה (1): 2006
אליפות אירופה בכדורגל עד גיל 21
זכייה (1): 2004
כדורגלן השנה בסרייה א'(1):2005
הכדורגלן האיטלקי של השנה(1):2005
הכדורגלן הצעיר של השנה בסרייה א' (1):2004
"שחקן הזהב" באליפות אירופה בכדורגל עד גיל 21(1): 2004
הסתננות

ערך זה עוסק בכניסה בלתי חוקית של אדם למדינה. אם התכוונתם למשמעות אחרת, ראו .
הסתננות היא כניסה בלתי חוקית של אדם למדינה. הסתננות נעשית על ידי מי שמאפייניהם או מטרת כניסתם מונעים מהם קבלת אישור לכניסה חוקית או לשהייה חוקית במדינה.
הסתננות נעשית לטווחים אחדים של זמן שהייה במדינה:
שהייה קצרה, למשל לשם גנבה או הברחה.
שהייה ממושכת, למשל הסתננות של פליטים, עד שיתאפשר להם לשוב לארצם, או הסתננות של מהגרי עבודה המתכוונים לחזור לארצם לאחר שיתבססו כלכלית.
הסתננות לשם השתקעות במדינה החדשה.
למניעת הסתננות מדינות נוקטות אמצעים מגוונים:
התקנת גדר גבול וסביבה אמצעי אבטחה.
סיורים של כוחות צבא ומשטרה באזור הגבול.
ארצות הברית

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
בארצות הברית המושג " מהגר בלתי חוקי" כולל גם מסתננים וגם מהגרים שנכנסו לארצות הברית באישור (ויזה ) זמני אך לא עזבו את המדינה לאחר שפג תוקף האישור.
בארצות הברית נמצאים בין 7 ל-20 מיליון מהגרים לא חוקיים, רובם ממקסיקו.
על פי מחקר שנערך ב - 2017, כ 23% מכלל המהגרים לארצות הברית הם מהגרים בלתי חוקיים.
בשנת 1980 הוחלה בארצות הברית מדיניות סיוע לפליטים, ומתחילת מדיניות זו  ועד שנת 2020 הגיעו אליה כ 3 מיליון פליטים. מנגד, בין השנים 2001-2016 גורשו מארצות הברית כ 5 מיליון מהגרים.